# Komunalno "B A S I L I J A"d.o.o., 21430 Grohote, Podkuća 8,

# MB 1715011 – OIB 23193263251

žiro račun HR 23 2360000 –1101651169; tel.021/718-888; fax.021/ 718-889

 e-mail: komunalno.basilija1@st.t-com.hr

Grohote, 10. svibnja 2023.

Ev. broj: 201 /2023.

Općina Šolta

Općinsko vijeće Općine Šolta

PREDMET: Obrazloženje načina određivanja iznosa cijene obavezne minimalne javne usluge

Poštovani,

Sukladno Zakonu o gospodarenju otpadom (NN 84/22), kroz nacrt Odluke o gospodarenju otpadom koje donosi Općinsko vijeće Općine Šolta, Komunalno Basilija d.o.o. prilaže obrazloženje načina izračuna visine cijene minimalne javne usluge ( u daljnjem tekstu: MJU)

Prema Zakonu o gospodarenju otpadom, Članak 76.:

*„ (1) Obvezna minimalna javna usluga je iznos koji se osigurava radi ekonomski održivog poslovanja te sigurnosti, redovitosti i kvalitete pružanja javne usluge, kako bi sustav skupljanja komunalnog otpada mogao ispuniti svoju svrhu.”*

U vezi s navedenim, Komunalno Basilija d.o.o. izradilo je godišnji financijski izvještaj troškova prikupljanja, odvoza i zbrinjavanja otpada na području otoka Šolte u koji su uvršteni svi redovni troškovi održivog gospodarenja otpadom.

|  |  |  |  |
| --- | --- | --- | --- |
|  | ***REKAPITULACIJA*** | KN  | EURI |
| 1. | MATERIJALNI TROŠKOVI | 272.911,04 | 36.221,52  |
| 2. | TROŠKOVI USLUGA | 306.230,52 | 40.643,77  |
| 3. | TROŠKOVI PLAĆA | 1.042.997,67 | 138.429,58  |
| 4. | OSTALI TROŠKOVI  | 37.771,78 | 5.013,18  |
| 6. | AMORTIZACIJA | 168.914,31 | 22.418,78  |
| 7. | RASPORED OPĆIH TROŠKOVA 30,67% | 435.777,38 | 57.837,60  |
| 8. | UKUPNO TROŠKOVI FEK 60% / 40% SMEĆE | 109.476,10 | 14.529,98  |
| **2022.g.** | **UKUPNO TROŠKOVI**  | **2.374.078,80** | **315.094,41**  |
| 8. | PLANIRANA NABAVA OPREME u 2023.g. | 90.000,00 | 11.945,05  |
| 9. | NOVI DJELATNIK NA DEPONIJU u 2023.g. | 108.000,00 | 14.334,06  |
| 10. | POVEČANJE TROŠKOVA - INFLACIJA 13,20% | 313.378,40 | 41.592,46  |
|  | **UKUPNI PREDVIĐENI TROŠKOVI U 2023.g.** | **2.885.457,20** | **382.965,98** |

\*napomena: iznosi su bez uračunatog PDV-a

Slijedom navedenog, iznos MJU koji bi na godišnjoj razini bio potreban pokrivanje troškova iz Članka 76. Zakona o gospodarenju otpadom, donosimo u sljedećoj tablici:



Prema navedenoj simulaciji ukupni FAKTURIRANI iznos prihoda od MJU iznosio bi cca 405.451,33 € pod pretpostavkom da broj korisnika unutar kategorija ostane isti.

Napominjemo da su svi navedeni iznosi prihoda prikazani u knjigovodstvenoj vrijednosti (zaduženo, a ne naplaćeno). Naplata potraživanja odvija se redovnom dinamikom za cca 70-80% prihoda, dok se za ostalih 20-30% prihoda provode mjere prisilne naplate.

1. **Cijena obvezne minimalne javne usluge ili tzv*. fiksni dio***

Novi [*Zakon o gospodarenju otpadom*](https://narodne-novine.nn.hr/clanci/sluzbeni/2021_07_84_1554.html) propisao je obveznu kategorizaciju korisnika, prema kojoj imamo samo dvije kategorije:  **korisnika kućanstvo i korisnika koji nije kućanstvo:**

*(2) Korisnici javne usluge iz stavka 1. ovoga članka ovisno o načinu korištenja nekretnine, trajno ili povremeno, u svrhu stanovanja (vlasnici stanova, kuća, nekretnina za odmor) ili u svrhu obavljanja djelatnosti ili druge svrhe, razvrstavaju se u kategoriju:*

*1. korisnika kućanstvo ili*

*2. korisnika koji nije kućanstvo (drugi izvori komunalnog otpada).*

Nadalje,prema Članku 70. stavak (3) koji kaže da: *“Korisnik iz stavka 2. točke 2. ovoga članka* (KORISNIK KOJI NIJE KUĆANSTVO - op.a) *je korisnik javne usluge koji nije razvrstan u kategoriju kućanstvo, a koji nekretninu koristi u svrhu obavljanja djelatnosti, što uključuje i iznajmljivače koji kao fizičke osobe pružaju ugostiteljske usluge u domaćinstvu sukladno zakonu kojim se uređuje ugostiteljska djelatnost.“,* ovim Zakonom čak su i mali privatni iznajmljivači svrstani u kategoriju korisnika koji nije kućanstvo.

Dosadašnja cijena obvezne minimalne javne usluge je ovisila o broju članova kućanstva, površini objekta, odnosno veličini poduzeća i djelatnosti, no sada ovo u praksi znači da sva kućanstva, neovisno o broju članova i veličini objekta, plaćaju isti fiksni dio cijene, kao i pravne osobe, neovisno o veličini poslovnog prostora ili djelatnosti koja se u njemu odvija.

U nacrtu Odluke za svaku kategoriju predložen je mjesečni iznos fiksnog dijela cijene javne usluge i to:

* **Jedinstvena cijena obvezne minimalne javne usluge za korisnika kategorije kućanstvo: 10,00 EUR sa PDV-om**
* **Jedinstvena cijena obvezne minimalne javne usluge za kategoriju korisnika koji nije kućanstvo: 22,00 EUR sa PDV-om**

Dakle, svi bi korisnici iz **kategorije kućanstvo** mjesečno trebali plaćati fiksni dio cijene u iznosu od 10,00 EUR, odnosno korisnici koji nisu kućanstvo 22,00 EUR. Sukladno novim zakonskim odredbama, obvezni smo odrediti iznos minimalne javne usluge koja ne uzima u obzir broj članova kućanstva ili veličinu i djelatnost u poslovnom prostoru.

                                                                                                 **Komunalno Basilija d.o.o**

 **Direktor: Tihana Saša Glavurtić**